ঢাকা বিশ্ববিদ্যালয়ের জনসংযোগ অধিদপ্তরের এক সংবাদ বিজ্ঞপ্তিতে জানানো হয়, আগামী ৫-৭ ফেব্রুয়ারি চীনের শেনঝেন শহরে অনুষ্ঠেয় এশিয়া ইউনিভার্সিটিজ সামিটে এশিয়ার সেরা বিশ্ববিদ্যালয়ের র‌্যাংকিং আনুষ্ঠানিকভাবে ঘোষণা করা হবে। তিন দিনব্যাপী এ সম্মেলনে এশিয়ার সেরা বিশ্ববিদ্যালয়গুলোর উপাচার্যরা অংশ নেবেন। ওই সম্মেলনে অংশগ্রহণের জন্য ঢাবি উপাচার্যকে আমন্ত্রণ জানানো হয়েছে।